paragraph_text: Imala je burnu prošlost, nekoliko puta je teško stradavala. Prva crkva izgorjela je u požaru 1648. godine. Nova crkva završena je tek 1702. godine. Otočki kapelan, a kasnije i župnik Aurelije Lukateli dao je župnu crkvu 1710. godine produljiti i povisiti, a dao je pozlatiti glavni oltar, te oltar sv. Ante i "oltar duše od purgatoria (čistilišta)".<ref>http://www.zupa-otocac.hr/o-zupi/ Preuzeto 23. listopada 2012. Uskoro je napravljen i novi zvonik te vrata i prozori. Jak vjetar oštetio je krov i križ s tornja 1760. godine. Obnovu crkve pomogla je i carica Marija Terezija i njezin sin Josip II. Od 1775. do 1782., mnogo toga je obnovljeno i novosagrađeno, poput dodatnih oltara, propovijedaonice i novih klupa.